937-es busz (Budapest)
Budapest III. kerületének közlekedése Budapest IX. kerületének közlekedése Budapest VIII. kerületének közlekedése Budapest X. kerületének közlekedése Budapest XIII. kerületének közlekedése Budapest XIV. kerületének közlekedése Budapest éjszakai autóbuszvonalai Rugalmas közlekedési rendszerek Magyarországon
A budapesti 937-es jelzésű autóbusz (korábban 901–937-es jelzésű busz) a Bécsi út / Vörösvári út és a Táborhegy között közlekedik. Az éjszakai autóbuszvonal – az 1-es villamos által érintett területen felül – az óbudai Táborhegy térségét látja el. A vonalat a fővárosi éjszakai autóbuszvonal-hálózat részeként a Budapesti Közlekedési Zrt. (BKK) üzemelteti. Éjszakánként egy irányban egyetlen járat – a vonal második szakaszán csak előzetes igénybejelentés esetén – közlekedik alacsony padlós Mercedes-Benz Citaro szólóbuszokkal.

A Kelenföld vasútállomás és a Bécsi út / Vörösvári út közötti szakaszon 901-es jelzéssel közlekedik. A Bécsi út / Vörösvári út megállóhelytől az Erdőalja úton és a Máramaros úton, a nappali 137-es vonalán jellegzetes, Y alakú hurokban folytatódik az útvonala. Ezen az alacsony forgalmú szakaszon rugalmas közlekedési rendszert (más néven igényvezérelt közlekedési rendszert) vezettek be: Az autóbuszok az Y alakú vonal két ága közül csak azt érintik, ahol előzetesen – a járművön az autóbusz-vezető felé, vagy a megállóhelyi menetrendi tájékoztatókon közzétett telefonszámon keresztül a fődiszpécser felé – utazási igényt jeleztek.

## A 937-es vonal mint rugalmas közlekedési rendszer

### A rendszer jellemzői, típusa

A vonal második szakaszán csak akkor halad végig a Kelenföld vasútállomás felől a Bécsi út / Vörösvári útra érkező autóbusz, ha a járművön a Bécsi út / Vörösvári úttól továbbutazni szándékozó utas tartózkodik, vagy ha a diszpécser arra utasítást ad, mert a vonalra utazási szándékot jeleztek. Az utazási szándékot telefonon lehet jelezni a jármű Bécsi út / Vörösvári útra érkezését megelőző 15. perc végéig a fődiszpécser felé, aki az utazási igényt jelzi a Bécsi úti éjszakás területi forgalomirányító diszpécsernek.

Az autóbuszok az utazási igények függvényében a második szakaszon ötféle, rögzített útvonal- és menetrendváltozat szerint közlekedhetnek.

A 937-es vonal mint közlekedési rendszer a részben rögzített útvonalú, fix menetrendű, nyílt rendszerű, a hagyományos tömegközlekedést kiegészítő rugalmas közlekedési rendszerek csoportjába sorolható. Más értelmezés szerint azonban – mivel az útvonalválasztás nem tekinthető elég rugalmasnak és a menetrend is gyakorlatilag rögzített – nem tartozik a rugalmas közlekedési rendszerek közé, a hagyományos értelemben vett éjszakai tömegközlekedési hálózat speciális elemének tekinthető.

Másik lehetséges csoportosítás szerint a vonal a nagyon alacsony rugalmassági fokú rendszerek közé tartozik.

A rendszer csak egyetlen elemből áll, így hálózatról nem beszélhetünk. Ugyanakkor a vonal jól kiegészíti a hagyományos éjszakai hálózatot. Menetrendjét összehangolták egyes éjszakai vonalakéval, ezzel elkerülték, hogy a szolgáltatás versenyhelyzetet teremtsen, ami egy fontos követelmény a hasonló rugalmas rendszerekkel szemben.

Alakja szerint a vonal a hurokban végződő részleges körirányú autóbuszvonalak közé sorolható.

### Finanszírozási kérdések

A szolgáltatást a nappali járatokra és a többi éjszakai járatra is érvényes, normál díjszabású jegyekkel és bérletekkel lehet igénybe venni. Használata előzetes regisztrációt nem igényel.

Az igényvezérelt szolgáltatások – általában véve – nem képesek önköltségi alapon működni a nagyon alacsony igénybevétel miatt, hasznuk nehezen számszerűsíthető.

A 937-es buszvonalon az első, közel 5 hónapos kísérleti időszakban több mint (2007) takarítottak meg az üres futások elmaradásával.

### Továbbfejlesztési lehetőségek

### Arculati elemei

A vonal arculata – a többletszolgáltatás ellenére – nem tér el az éjszakai hálózat többi autóbuszvonalánál alkalmazottól. A 901-es menetrendjében a Táborhegyre továbbközlekedő indulás csillaggal van megjelölve, jelezve hogy csak bejelentés alapján megy végig a vonalon. A 937-es menetrendje már újtípusú BKK-arculatos, a viszonylatjelzés fekete lekerekített téglalapban fehér számokkal jelenik meg. Útvonalleírást nem tartalmaz, bal oldalt függőlegesen a megállólista és a menetidő, tőle jobbra az indulások és a járat információi (érvényesség, alacsony padlós jármű, elsőajtós felszállás, Telebusz-jelleg) találhatók.

## Története

### Előzmények, a vonalhálózat fejlődése

Budapest éjszakai autóbuszvonal-hálózata 2005. szeptember 1-jén jelentősen átalakult, kibővült. Az ezt megelőzően 19 vonalból álló hálózat 31 vonalasra nőtt, ami nagyobb területi lefedettséget és rövidebb eljutási időket eredményezett. Ekkor hozták létre az 1994-ben indult, kezdetekben csak Óbuda – Népliget, majd 2000-től Közvágóhídig meghosszabbított útvonalon közlekedő 1É viszonylatot. Útvonala az éjszakai autóbuszhálózat 2005. szeptember 1-jei átszervezésekor az Óbudai autóbuszgarázsig bővült, jelzését – a 900-as tartományba beillesztve – 901-esre módosították.

A fejlesztések következtében jelentősen nőtt az éjszakai hálózatot használó utasok száma, a teljes hálózaton hétköznapokon a korábbi 22–24 ezerről 40 ezerre, szombatonként pedig a korábbi 30–32 ezerről 56 ezerre emelkedett az utasszám. Ez a növekedés lehetővé tette a hálózat további bővítését. Az újabb fejlesztéseket három ütemben valósították meg. Az első ütemben, 2006. november 3-án öt új vonalat hoztak létre, további négyet meghosszabbítottak. Ekkor jött létre – a 930-as, a 963-as, a 996-os és a 999-es mellett – a 901-es vonal leágazásaként, meghosszabbításaként a 937-es vonal.

Az új vonalszakasz lényegében a nappali 137-es vonal egy részét jelenti. Ez a sajátos, Y alakú hurok két korábbi autóbuszvonal, a 37E és a 37M jelzésűek összevonásával jött létre (a betűjelzések a végállomások nevének kezdőbetűit jelentik). Az Erdőalja úti és a Máramaros úti autóbusz-fordulókat az 1950-es, 1960-as években építették ki.

A 2006–07-es fejlesztések harmadik ütemében, 2007. január 12-én egyes csatlakozások fejlesztésére, a nappali és az éjszakai járatok üzemidejének igazítására került sor. Ez a módosítás a 937-es buszok indulási időpontját is érintette.

### A vonal bevezetése, a kísérleti időszak tapasztalatai

A 937-es vonal bevezetése előtt a Táborhegyen nem közlekedtek éjszakai autóbuszok, mivel „rendkívül alacsony igénybevétel volt várható” ebben a térségben, ugyanakkor a nagy gyaloglási távolsággal, helyenként 9%-os emelkedő leküzdésével elérhető területre indokoltnak tartották az éjszakai hálózat kiterjesztését. Az ilyen adottságú területeket – az európai tapasztalatok szerint – midibuszokkal lehet gazdaságosan kiszolgálni, viszont ilyen járművek nem álltak a közlekedési vállalat rendelkezésére, a szolgáltatást csak szólóbuszokkal tudták megvalósítani. Ezért – a magyarországi városok közösségi közlekedésében első alkalommal – igényvezérelt (más néven rugalmas) szolgáltatás bevezetése mellett döntöttek.

A 937-es éjszakai autóbuszvonalat a 901-es vonal egyik járatának meghosszabbításával hozták létre, azaz a 937-es jelzésű buszok a 901-es éjszakai járatok menetrendjébe integráltan közlekednek. A viszonylatot 2006. november 3-án vezették be, előbb kísérleti jelleggel működtették, majd közel 5 hónapos kísérleti időszak után véglegesítették.

A vonal bevezetéséről 2006. november 2-án az alábbi közleményt adták ki:

A bevezetést követő közel 5 hónapos kísérleti időszakban 144 éjszaka alatt 69 esetben jeleztek utazási szándékot, ez 48%-os közlekedési arányt jelent. A 69 menetet 195 utas – azaz járatonként átlagosan mindössze – vette igénybe. (Megjegyzendő, hogy a felmérést a téli időszakban végezték.)

### Menetrend- és nyomvonal-korrekciók

A járatok útvonala, megállóhelyei a bevezetés óta változatlanok.

A buszok menetrendje 2007. január 12-én kis mértékben módosult, az indulási időpontok néhány perccel eltolódtak.

A 2008-as hálózatátszervezés és a 2012. márciusi változások a 937-es vonalat nem érintették.

2019\. július 9-étől 901-es jelzéssel közlekedik a Kelenföld vasútállomástól a Bécsi út / Vörösvári útig, ahonnan utazási igény esetén 937-es jelzéssel indul tovább a Máramaros út, illetve az Erdőalja út felé.

## Járművek

A vonal második szakaszán kizárólag szólóbuszok közlekedhetnek a táborhegyi meredek, keskeny utak és a szűk autóbusz-fordulók miatt. Általában az Óbudai autóbuszgarázshoz tartozó Mercedes-Benz Citaro típusú autóbuszok közlekednek a viszonylaton.

Esetenként – például a Sziget Fesztivál idején – előfordulhat, hogy a Közvágóhídtól a Bécsi út / Vörösvári útig csuklós busz, a Bécsi út / Vörösvári úttól átszállás után szólóbusz indul.

## Útvonala

### Vonalszakaszai, kapcsolata más vonalakkal

A vonal két szakaszra osztható. A Kelenföld vasútállomás és a Bécsi út / Vörösvári út közötti első szakaszon 901-es jelzéssel közlekedik. Ennek a 40 megállóhelyből álló útvonalnak a hossza , az átlagos menetidő , így az átlagsebesség .

A második szakasz egy Y-alakú hurok, amely a Bécsi út / Vörösvári út megállóhelytől kiindulva a Táborhegy térségében érinti az Erdőalja úti és a Máramaros úti autóbusz-fordulókat. Ez a vonalszakasz lényegében a nappali 137-es vonallal azonos. A , 23 megállóhelyből álló utat átlagosan alatt teszik meg a busz, így az átlagsebessége a hegyi úton .

A teljes útvonalon az átlagsebesség .

2021 júniusától az autóbuszok az alábbi közterületeket járják végig:

Ellenkező irányban – a Bécsi út / Vörösvári út és Kelenföld vasútállomás között, illetve 2012. március 2-áig az Óbudai autóbuszgarázs és a Közvágóhíd között – kizárólag 901-es jelzéssel közlekednek autóbuszok.

2011\. május 16. és 2012. március 2. között a kétféle útvonalváltozaton közlekedő 901-es buszok, a 937-es buszok, valamint az esetenként ezekhez csatlakozó, a Bécsi út / Vörösvári úttól az Óbudai autóbuszgarázs felé továbbhaladó, így a kimaradt vonalszakaszt pótló 960-as buszok egy éjszaka alatt az alábbi elosztásban közlekedtek:

A 901-es és 937-es vonalon együttesen ütemes menetrendet használtak, ahol az ütem 30 perces, a menetszám ebben az irányban 10 volt – a 2011. május 16-i állapot szerint.

2012\. március 3-ától a 901-es buszvonal valamennyi járata egységesen – a 937-es vonal első szakaszához hasonlóan – a Közvágóhíd és a Bécsi út / Vörösvári út között közlekedett, utóbbinál mindkét irányban csatlakozik a 960-as buszokhoz az Óbudai autóbuszgarázs felé.

### Útvonalváltozatok – Rugalmas közlekedés a 2. szakaszon

Az autóbuszok nem feltétlenül haladnak végig a 937-es vonal teljes második szakaszán, az Y alakú hurok két ága közül csak azt az ágat érintik a menetrendben adott időpontban, ahol a fel- vagy leszállási szándékot előzetesen jelezték. Azokat a megállóhelyeket, ahol utascsere nem várható, az autóbuszok nem érintik vagy esetenként a menetrendtől eltérő időpontban érinthetik. Jellemzően az alábbi esetek fordulhatnak elő:

## Megállóhelyei

A 937-es jelzésű autóbusz 2021. június 18-ától az alábbi megállóhelyeket érinti:

!Sorszám (↓) !Megállóhely
(átszállási kapcsolatok) !Perc (↓) !colspan=3 width=55%\|Vonalrész \|- \|∫ \|Kelenföld vasútállomás M \|0 \|rowspan=3\|1. szakasz \|colspan=2 rowspan=3\|Etele út – Budafoki út – Rákóczi híd – Könyves Kálmán körút – Hungária körút – Róbert Károly körút – Árpád híd – Raktár utca – Vörösvári út – Bécsi út / Vörösvári út \|- \|... \|colspan=2\|→ ezen a szakaszon 901-es jelzéssel közlekedik \|- \|∫\|\|Bécsi út / Vörösvári út
(a régi buszvégállomáson)
\|\|51 \|- \| colspan="6" style="background-color:#ffcc99" \| \|- \|0\|\|Bécsi út / Vörösvári út
(az 1-es villamos végállomásánál)\|\|54\|\|rowspan="23" \| 2. szakasz
csak igény esetén\|\|rowspan="6" \| \|\|rowspan="6" \| Farkastorki út – Viharhegyi út \|- \|1\|\|Bécsi út / Vörösvári út
(a Farkastorki úton)\|\|54 \|- \|2\|\|Táborhegyi út\|\|54 \|- \|3\|\|Zúzmara utca\|\|55 \|- \|4\|\|Királyhelmec utca\|\|55 \|- \|5\|\|Körtvélyes köz\|\|56 \|- \|6\|\|Erdőalja út 43.\|\|56\|\|rowspan="4" \| \|\|rowspan="4" \| Erdőalja úti ág
csak az 1., 2., 3. útvonalváltozatok esetén \|- \|7\|\|Hedvig utca\|\|57 \|- \|8\|\|Erdőalja út (autóbusz-forduló)\|\|58 \|- \|9\|\|Hedvig utca\|\|59 \|- \|10\|\|Viharhegyi út\|\|59\|\|rowspan="7" \| \|\|rowspan="7" \| Máramaros úti ág
csak az 1., 4., 5. útvonalváltozatok esetén \|- \|11\|\|Iskola\|\|59 \|- \|12\|\|Királylaki út\|\|61 \|- \|13\|\|Máramaros út (autóbusz-forduló)\|\|62 \|- \|14\|\|Királylaki út\|\|62 \|- \|15\|\|Iskola\|\|61 \|- \|16\|\|Viharhegyi út\|\|62 \|- \|17\|\|Körtvélyes utca\|\|62\|\|rowspan="6" \| \|\|rowspan="6" \| Viharhegyi út – Farkastorki út \|- \|18\|\|Farkastorki út\|\|63 \|- \|19\|\|Királyhelmec utca\|\|63 \|- \|20\|\|Zúzmara utca\|\|64 \|- \|21\|\|Táborhegyi út\|\|65 \|- \|22\|\|Bécsi út / Vörösvári út
(a 17-es villamos végállomásánál)
\|\|66 \|- \| colspan="6" style="background-color:#ffff99" \|